CELEX: 62013CN0492
Language: fi
Date: 2013-09-13 00:00:00
Title: Asia C-492/13: Ennakkoratkaisupyyntö, jonka Administrativen sad — Varna (Bulgaria) on esittänyt 13.9.2013 — ”Traum” EOOD v. Direktor na Direktsia ”Obzhalvane i upravlenie na izpalnenieto” — grad Varna pri Tsentralno Upravlenie na Natsionalnata Agentsia za Prihodite

23.11.2013   
            
            
               FI
            
            
               Euroopan unionin virallinen lehti
            
            
               C 344/48
            
         Ennakkoratkaisupyyntö, jonka Administrativen sad — Varna (Bulgaria) on esittänyt 13.9.2013 — ”Traum” EOOD v. Direktor na Direktsia ”Obzhalvane i upravlenie na izpalnenieto” — grad Varna pri Tsentralno Upravlenie na Natsionalnata Agentsia za Prihodite
   (Asia C-492/13)
   2013/C 344/83
   Oikeudenkäyntikieli: bulgaria
   
      Ennakkoratkaisua pyytänyt tuomioistuin
   
   Administrativen sad — Varna
   
      Pääasian asianosaiset
   
   
      Kantaja:”Traum” EOOD
   
      Vastaaja: Direktor na Direktsia ”Obzhalvane i upravlenie na izpalnenieto” — grad Varna pri Tsentralno Upravlenie na Natsionalnata Agentsia za Prihodite
   
      Ennakkoratkaisukysymykset
   
   
               1)
            
            
               Täyttyykö direktiivin 138 artiklan 1 kohdan mukainen verovapautuksen edellytys ja onko niin, että kyseessä ei ole direktiivin 139 artiklan 1 kohdan toisessa alakohdassa tarkoitettu poikkeus, pääasian kohteena olevan kaltaisessa tapauksessa, jossa on todettu, että luovutuksen toteuttamisen jälkeen unionin tietokannasta ilmeni, että tavaran hankkija ei ollut ”arvonlisäverolain mukaisesti rekisteröity hankkija”, mutta kantaja väittää noudattaneensa tarvittavaa huolellisuutta, koska se on hakenut tästä järjestelmästä tietoja, joita ei ole dokumentoitu? Se, että on kirjattu liian myöhään, että kyseessä on ”arvonlisäverolain mukaisesti rekisteröity henkilö”, ilmenee verohallinnon tulosteista/tiedoista.
            
         
               2)
            
            
               Loukataanko verotuksen neutraalisuuden periaatetta, suhteellisuusperiaatetta ja luottamuksensuojan periaatetta sellaisella hallinto- ja oikeuskäytännöllä, jonka mukaan myyjän — kuljetussopimuksen mukaisen lähettäjän — tehtävänä on todeta hankkijan allekirjoituksen aitous ja selvittää, onko se yhtiötä — hankkijaa — edustavan henkilön, hankkijan työntekijän, jolla on vastaava asema, tai valtuutuksen saaneen henkilön allekirjoitus?
            
         
               3)
            
            
               Onko yhteisestä arvonlisäverojärjestelmästä 28.11.2006 annetun neuvoston direktiivin 2006/112/EY (1) 138 artiklan 1 kohdalla nyt käsiteltävän kaltaisessa asiassa välitön vaikutus ja saako kansallinen tuomioistuin soveltaa sitä välittömästi?
            
         
      (1)  EUVL L 347, s. 1.